|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Beriberi simptomai
**Beriberi liga** - liga, dėl nepakankamo vitamino B1 kieko organizme. Jos metu sutrinka virškinimo, nervų, širdies ir kraujagyslių sistemų veikla. Ji būna 5 tipų: sausas beriberis, drėgnas beriberis, smegenų anomalijos, vadinamos *Wernicke – Korsakovo sindromu*, naujagimių beriberis, skrandžio ir žarnyno beriberis (*Gastrointestinal Beriberi*).

**Tiaminas** (**Vitaminas B1**) – vandenyje tirpstantis B grupės vitaminas, kuris dalyvauja žmogaus organizmo metabolizmo procesuose. Tiaminas padeda perduoti nervinius impulsus raumenims, dalyvauja energijos gamybos procesuose skaidant angliavandenius, turi didelę reikšmę, raumenų, širdies ir nervų sistemų veiklai. Dėl tiamino trūkumo audiniuose kaupiasi piruvo rūgštis, gliukozė skaidoma tik iš dalies, mitochondrijose vyksta mažesnė energijos (adenozino trifosfato – ATP) sintezė ir pasireiškia vitamino B1 nepakankamumo simptomai.

Požymiai ir simptomai
---------------------

Bendrieji beriberio simptomai: svorio mažėjimas, emociniai sutrikimai, pojūčių silpnėjimas, kojų, rankų skausmas ir silpnumas, nereguliarus širdies plakimo ritmas, kai kuriais atvejais - patinimas. 

Dažniausiai beriberio simptomai yra skirtingai skirstomi pagal 5 ligos tipus:

#### Sausas beriberis

Sausas beriberis yra atpažįstamas, kai sutrikimai atsiranda raumenyse ir nervų sistemoje. Šis tipas gali sukelti išsekimą ir dalinį paralyžių dėl nusilpusios raumenų veiklos. Pagrindiniai simptomai:

* Suprastėjusi raumenų veikla (ypatingai kojų srityje)
* Dilgčiojimas ar pojūčių praradimas pėdose ir rankose
* Kalbos sutrikimai
* Vėmimas
* Nevalingi akių judesiai
* Paralyžius.

#### Drėgnas beriberis

Drėgno beriberio tipui būdinga sutrikusi širdies veikla. Kai kuriais atvejais liga gali baigtis mirtimi dėl širdies nepakankamumo. Kapiliarų sienelių susilpnėjimas sukelia periferinių audinių prisipildymą seroziniu skysčiu. Pagrindiniai drėgno beriberio simptomai: 

* Staigus nuovargis fizinės veiklos metu
* Oro trūkumas
* Spartus širdies ritmas
* Kojų patinimas.

#### Wernicke – Korsakovo sindromas

Ekstremaliais atvejais beriberis yra asocijuojama su Wernicke enecefalopatija ir Korsakovo sindromu. Dažniausiai sindromai pasireiškia alkoholikams ir sukelia smegenų anomalijas, atminties netekimą, pusiausvyros sutrikimus ir nevalingus akių judesius

Wernicke encefalopatija pažeidžia smegenų sritis, vadinamas gumburu (lot. *thalamus*) ir pagumburiu (lot. *hypothalamus*). Ši būklė gali sukelti:

* Sumišimą
* Atminties netekimą
* Koordinacijos praradimą
* Dvejinimąsi akyse

Korsakovo sindromą sukelia ilgalaikė žala migdolui, hipokampui, smegenėlėms (lot. cerebellum) ir prefrontalinei žievei (lot. cortex cerebri). Šios smegenų dalys yra atsakingos už atsiminimus. Sindromas sukelia:

* Atminties netekimą
* Negalėjimą suformuoti naujus atsiminimus
* Haliucinacijas.

#### Skrandžio ir žarnyno beriberis

Edema 
Skrandžio ir žarnyno Beriberis (*Gastrointestinal Beriberi*) sukelia pilvo srities skausmus. Simptomai:

* Pilvo skausmas
* Pykinimas
* Vėmimas.

#### Naujagimių beriberis

3-4 savaičių amžiaus vaikams beriberis pasireiškia specifikai. Jis būdingas vaikams, kuriuos maitina mamos turinčios Vitamino B1 nepakankamumą. Tai dažniausiai sukelia širdies veiklos sutrikimus.Simptomai:

* Vėmimas
* Viduriavimas
* Išblyškusi oda
* Edema
* Spartus širdies plakimas

Priežastys
----------

Beriberio atsiradimą dažniausiai nulemia Vitamino B1 stygius dietos racione, dėl perdėtai vartojamų rafinuotų angliavandenių (poliruotų baltų ryžių, baltų miltų, balto cukraus ir t. t.)  Taip pat ligą gali sukelti ilgai trunkantis viduriavimas, virškinamojo trakto operacijos ar ligos, genetinės ligos. Wernicke encephalopatijos atsiradimą skatina veiksniai galintys trikdyti centrinės nervų sistemos veiklą. 

#### Alkoholizmas

Žmonės turintys problemų su alkoholio vartojimu kenčia nuo Vitamino B1 nepakankamumo. Alkoholis trigdo šio vitamino absobrciją ir metabolizmą, nes slopina fermento ATP-azė, dalyvaujančio tiamino absorbcijoje žarnyne, veiklą.

Lietuvoje yra daugiau nei 4% (visų Lietuvos gyventojų) girtaujančių žmonių, kurie suvartoja vidutiniškai 26% viso išgeriamo alkoholio kiekio pagal 2018m. Vilniaus Universiteto Alkoholio vartojimo Lietuvoje tyrimą. Todėl Wernicke encephalopatija gali būti dažnas atvėjis tiriant alkoholizmo padarinius Lietuvoje.

Diagnozavimo būdai
------------------

Beriberį galima diagnozuoti: 

* Fizine apžiūra. Tai leidžia apžvelgti širdies ritmą, patinimus ar apsunkusį kvėpavimą,
* Lengvinant simptomus tiamino papildais: jei papildai palengvina simptomus - diagnozė dėl beriberio yra patvirtinama
* Atliekant kraujo ir šlapimo tyrimus. Tai parodo tiamino kiekį kraujyje. Jei organizmas negeba absorbuoti tiamino, kraujyje bus maža jo koncentracija, o šlapime - didelė koncentracija.
* Atliekant neurologinius tyrimus. Jais nustomas koordinacijos pablogėjimą, vaikščiojimo sturikimai, nusilpusę refleksai. Žmonėms pažengusiose ligos stadijoje tikrinamas atminties darbas.

Gydymas
-------

  

Visos tiamino nepakankamumo formos gydomos tiamino papildais. Paprastai jie skiriami per burną, sunkiais atvejais - skiriami į veną. Skiriamos dietos, kuriose gausu tiamino (pvz. viso grūdo ruda duona, grūdų sėlenos), patariama vartoti rekomenduojamą vitaminų kiekį ir ypatingai skatinama atsisakyti alkoholio vartojimo.

  

Wernicke-Korsakoff sindromas gydomas didelėmis tiamino dozėmis, švirkščiamomis į veną arba keletą dienų švirkščiamomis į raumenis, taip pat skatinama nutraukti alkoholio vartojimą.

Gydant Beriberį dauguma žmonių visiškai pasveiksta. Kai kuriems, sergantiems Wernicke-Korsakoff sindromu, specifiniai smegenų pažeidimai yra nuolatiniai. Beriberi simptomai po akivaizdaus pasveikimo gali pasikartoti tik po daug metų.

Istorija
--------

  

1886 m. olandų gydytojas Christiaan Eijkman atvyko į Javos salą Indonezijoje, norėdamas ištirti beriberio priežastis. Tuo metu mokslininkas įkvėptas naujausių medicinių atradimų, kad tokias ligas kaip maliarija ir cholera sukėlė mikrobai, taip pat tikėjosi atrasti beriberį sukeliančius mikrobus. Tyrimus C. Eijkman atliko su pulku viščiukų, leisdamas jiems kraują, paimtą iš žmonių, sergančių Beriberi liga. Po poros mėnesių kai kuriuose eksperimentiniuose viščiukuose jis pastebėjo simptomus, kurie atrodė kaip nervų pažeidimai būdingi beriberiui. Tačiau sergantys paukščiai atsigavo ir iki 1889 m. visi ligos požymiai išnyko. Tai parodė, jog buvo netinkamai pasirinktas eksperimento kintamasis ir priimta, jog mikrobai ligos nesukelia.

Vieną dieną laboratorijos prižiūrėtojas pasakė, kad mėnesį prieš tai, kai paukščiams pradėjo atsirasti nervų pažeidimai, virėjas iš ligoninės virtuvės tiekė jiems baltų ryžių likučius kaip pašarą

ir 1897 m. Christiaan Eijkman galiausiai pripažino, kad poliruotų ryžių įtraukimas į pašaro racioną, viščiukams sukėlė beriberio tipo ligos simptomus.

  

Britų tyrėjai William Fletcher, Henry Fraser ir A.T. Stantonas vėliau patvirtino, kad žmonių beriberis taip pat yra susijęs su poliruotų baltųjų ryžių vartojimu.

1929 m. Eijkmanas už savo atradimus buvo apdovanotas Nobelio fiziologijos ar medicinos premija.

Prevencija
----------

  

Norint išvengti beriberio, privaloma vartoti pakankamai tiamino dietos racione.

Šaltiniai, natūraliai turintys tiamino:

|  |
| --- |
| **Pagrindiniai Šaltiniai** |
| * Grūdų sėlenos
* Viso grūdo speltų miltai
* Mėsa
* Pieno produktai
* Ankštinės daržovės
* Riešutai
 |

Per parą suaugusiam žmogui reikia apie 1,2 mg vitamino B1. Nėščioms moterims – 1,4 mg, žindančioms – 1,5 mg vitamino B1.Sumažinus alkoholio vartojimą, tiaminas organizmui taptų lengviau prieinamas. Asmuo, kuris geria daug alkoholio, taip pat turėtų vartoti Vitamino B-1 ar Vitamino B komplekso papildus.

Etimologija
-----------

  

Pagal Oksfordo anglų kalbos žodyną, terminas „beriberi" gali būti  kilęs iš Sinhalų frazės, reiškiančios „silpnas, silpnas" arba „aš negaliu, negaliu", tačiau frazės kilmė abejotina.. Hindi, arabų ir dar kelete kalbų žodis Beriberi reiškia - „silpnumas", „jūreivis" ir net „avys". Žodis "berbere" rašytiniuose šaltiniuose buvo naudojamas jau 1568 m. Diogo do Couto, kai jis aprašinėjo nepakankamūmą (angl. *Deficiency*) Indijoje.

Šaltiniai
---------

1. ↑  Všį "Nacionalinis mokymų centras", beriberio liga, 2015, prieiga: [žiūrėta: 2019-10-27]
2. 1 2  Antėja laboratorija © 2017, Vitaminas B1, prieiga: [žiūrėta: 2019-10-27]
3. 1 2 3 4 5 6  Chitra Badii, Matthew Solan, and Lauren Reed-Guy, beriberi, reviewed by Debra Rose Wilson, PhD MSN RN IBCLC AHN-BC CHT(2017). Prieiga:  [žiūrėta: 2019-10-25]
4. ↑  Donnino M (2004). "Gastrointestinal Beriberi: A Previously Unrecognized Syndrome". Ann Intern Med. 141 (11): 898–899. doi:10.7326/0003-4819-141-11-200412070-00035. PMID 15583247.
5. 1 2 3 4 5 6 7 8  Larry E. Johnson,Thiamin Deficiency, 2017, *University of Arkansas for Medical Sciences.* Prieiga: [žiūrėta: 2019-10-27]
6. ↑  OpenStax College, Parts of the Brain Involved with Memory in *Psychology.* Prieiga*:*  [žiūrėta: 2019-11-03]
7. 1 2 3  Latham, Michael C. (1997). "Chapter 16. Beriberi and thiamine deficiency". Human nutrition in the developing world (Food and Nutrition Series – No. 29). Rome: Food and Agriculture Organization of the United Nations (FAO). ISSN 1014-3181. Archived from the original on 2014-02-03.
8. ↑  World Health Organization, Thiamine deficiency and its prevention and control in major emergencies, 1999. Prieiga:  [žiūrėta: 2019-11-03]
9. ↑  Vilniaus Univrsiteto EKONOMIKOS IR VERSLO ADMINISTRAVIMO FAKULTETA, *Alkoholio vartojimo Lietuvoje tyrimas,* 2018. Prieiga: [žiūrėta: 2019-11-03]
10. 1 2  Vitamania: Our Obsessive Quest for Nutritional Perfection by Catherine Price. Reprinted by arrangement with Penguin Press, a member of Penguin Group (USA) LLC, A Penguin Random House Company. Copyright Catherine Price, 2015.
11. 1 2  Christiaan Eijkman, Beriberi and Vitamin B1, Nobelprize.org, Nobel Media AB, archived from the original on 17 January 2010, retrieved Novermber 3, 2019
12. 1 2  The Editors of Encyclopaedia Britannica, *Beriberi,* 2018, Encyclopædia Britannica, inc. Prieiga:  [žiūrėta: 2019-11-03]
13. 1 2  National institute of health, *thiamin*, 2019. Prieiga:  [žiūrėta: 2019-11-03]
14. ↑  Oxford English Dictionary: "Beri-beri ... a Cingalese word, f. beri weakness, the reduplication being intensive ...", page 203, 1937
15. ↑   HA Smith, p. 118-119